Polițiștii argeșeni au fost sesizați, miercuri, prin apel la 112, că un bărbat de 93 de ani, din Câmpulung, ar fi fost găsit mort, sub un copac, în curtea locuinței sale.
Întrucât bărbatul prezenta urme de violență, polițiștii au sesizat Parchetul de pe lângă Tribunalul Argeș.
Astfel, procuror din cadrul Parchetului de pe lângă Tribunalul Argeș, împreună cu polițiștii Serviciului Investigații Criminale Argeș au întocmit dosar penal și fac cercetări privind săvârșirea infracțiunii de omor.
Procurorul de caz, împreună cu polițiștii de investigații criminale, încearcă să stabilească împrejurările în care a survenit decesul bărbatului, urmând ca în funcție de rezultatul acestora să fie dispuse măsurile legale care se impun.
(sursa: Mediafax)